ДАН ЈАБУКА~ШКОЛСКИ ПРОЈЕКАТ 21.10.2022.

Која бука око једне воћке

На идеју за организовање школског пројекта „Дан јабука“ дошли смо на семинару „Обележавање значајних датума у настави“, који је одржан у септембру месецу у нашој школи. Пројекат је реализован 21.октобра.У њему су учествоали наставници разредне, предметне наставе и наставници разредне наставе-боравак и наши предшколци. Припрема за израду пројекта трајала је месец дана. Ученици са својим наставницима показали су изузетну креативност, инвентивност, мотивацију и предузетништво. Производе који су направљени са мотивом јабуке ученици су продавали на својим изложбеним штандовима. Прикупљен новац је дат у хуманитарне сврхе или по нахођењу одељења остављен је за куповину потребних наставних средстава.

 Због велике конкуренције и изузетне спремности свих учесника, стручни жири је сматрао да су сва одељења са својим менторима победници.

Ученици су били задовољни реализацијом пројектног задатка, који им је обогатио знања, умења, мотивисао их за рад. Развили су међупредметне компетенције: рад са подацима, предузетништво, естетичка компетенција, компетенција за учење, дигитална компетенција.

Координатор манифестације Љиљана Цвијетић, наставник српског језика и књижевности